**Izziņa par atzinumos sniegtajiem iebildumiem par Ministru kabineta noteikumu projektu “Grozījumi Ministru kabineta 2011. gada 14. jūnija noteikumos Nr. 451** "**Noteikumi par drošības prasībām vietējos reisos iesaistītiem pasažieru kuģiem**"" **(VSS-871)**

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |

**Informācija par starpministriju (starpinstitūciju) sanāksmi vai elektronisko saskaņošanu**

Datums: 2019. gada 30. oktobris līdz 6. novembris (elektroniskā saskaņošana)

Saskaņošanas dalībnieki: Tieslietu ministrija, Finanšu ministrija, Vides aizsardzības un reģionālās attīstības ministrija, Latvijas Brīvo arodbiedrību savienība un Latvijas Tirdzniecības un rūpniecības kamera

Saskaņošanas dalībnieki izskatīja šādu ministriju

(citu institūciju) iebildumus: Tieslietu ministrija, Vides aizsardzības un reģionālās attīstības ministrija

Ministrijas (citas institūcijas), kuras nav ieradušās uz

sanāksmi vai kuras nav atbildējušas uz uzaicinājumu

piedalīties elektroniskajā saskaņošanā: Finanšu ministrija, Latvijas Tirdzniecības un rūpniecības kamera

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Tieslietu ministrija** |
| 1. | – | Apzināmies, ka projekts izstrādāts, lai pārņemtu Eiropas Parlamenta un Padomes 2017. gada 15. novembra Direktīvas (ES) 2017/2108, ar ko groza Direktīvu 2009/45/EK par pasažieru kuģu drošības noteikumiem un standartiem, (turpmāk – Direktīva) prasības, tomēr uzsveram, ka atbilstoši Līguma par Eiropas Savienības darbību 288. pantam dalībvalstīm, pārņemot direktīvas nacionālajos normatīvajos aktos, nepieciešams sasniegt Direktīvas mērķi. Savukārt dalībvalstis pašas var izvēlēties, kā sasniegt attiecīgo direktīvas mērķi un obligāti nav nepieciešams pārņemt Direktīvas tekstu “vārds vārdā”. Turklāt, pārņemot Direktīvu Latvijas normatīvajos aktos, ir svarīgi ievērot normatīvo aktu izstrādes juridiskās tehnikas prasības. Ievērojot minēto, norādām uz šādiem apsvērumiem: | – | – |
| 1.1. | 5. Izteikt 2.20. apakšpunktu šādā redakcijā:"2.20. būtiski remontdarbi un pārveidojumi – jebkura veida kuģa pārbūve par pasažieru kuģi vai jebkura izmaiņa (izņemto, ja tā ir paredzēta vienīgi, lai sasniegtu augstāku ilgizturības standartu), kuras rezultātā būtiski:[…]"6. Papildināt noteikumus ar 2.21., 2.22., 2.23. un 2.24. apakšpunktu šādā redakcijā:"[…]2.22. līdzvērtīgs materiāls – alumīnija sakausējums vai jebkurš cits ugunsdrošs materiāls, kas vai nu saskaņā pats ar savām īpašībām, vai nu nodrošinātās izolācijas dēļ pēc tam, kad bijis attiecīgi pakļauts standarta uzliesmošanas testam, saglabā tēraudam līdzvērtīgas strukturālās un integritātes īpašības;2.23. uzliesmošanas standarttests – tests, kura laikā attiecīgo starpsienu vai klāju paraugus testēšanas krāsnī pakļauj temperatūrām, kas aptuveni atbilst standarta laika-temperatūras līknei, saskaņā ar *IMO* 2010. gada 3. decembra Rezolūcijā MSC 307(88) ietverto Starptautisko kodeksu par ugunsdrošības testu metožu piemērošanu (FTP kodekss);[…]" | Lūdzam projekta tekstā izvairīties no vārda “standarti” lietojuma, lai minētais jēdziens netiktu sajaukts ar standartiem Standartizācijas likuma izpratnē. | **Ņemts vērā**(sk. arī šīs tabulas 1.3. apakšpunktu) | 1.5. Izteikt 2.20. apakšpunktu šādā redakcijā:"2.20. būtiski remontdarbi un pārveidojumi – jebkura veida kuģa pārbūve par pasažieru kuģi vai jebkura izmaiņa**,** izņemot, ja tā ir paredzēta vienīgi, lai sasniegtu augstāku ilgizturības pakāpi, kuras rezultātā būtiski:[…]"1.6. Papildināt noteikumus ar 2.21., 2.22. un 2.23.apakšpunktu šādā redakcijā:"[…]2.22. līdzvērtīgs materiāls – alumīnija sakausējums vai jebkurš cits ugunsdrošs materiāls, kas vai nu saskaņā pats ar savām īpašībām, vai nu nodrošinātās izolācijas dēļ pēc tam, kad bijis attiecīgi pakļauts uzliesmošanas standarttestam, saglabā tēraudam līdzvērtīgas strukturālās un integritātes īpašības;2.23. uzliesmošanas standarttests – *IMO* 2010. gada 3. decembra Rezolūcijā MSC 307(88) ietvertajā Starptautiskajā kodeksā par ugunsdrošības testu metožu piemērošanu (FTP kodekss)noteiktais uzliesmošanas standarttests." |
| 1.2. | 4. Aizstāt 2.17. apakšpunktā vārdus "uzņemšanas valsts" ar vārdiem "ostas valsts".24. Aizstāt 32. punktā vārdus "uzņemšanas valsts" (attiecīgā locījumā) ar vārdiem "ostas valsts" (attiecīgā locījumā). | Uzskatām, ka atsevišķi Ministru kabineta 2011. gada 14. jūnija noteikumu Nr. 451 “Noteikumi par drošības prasībām vietējos reisos iesaistītiem pasažieru kuģiem” (turpmāk – noteikumi) grozījumi, piemēram, projekta 4. un 32. punktā, ir bez juridiskās slodzes, jo faktiski atbilstoši Direktīvai tiek pārfrāzēti noteikti jēdzieni, kas saturiski neatšķiras. Ievērojot minēto, lūdzam skaidrot minēto projekta normu nepieciešamību un juridisko slodzi. Ja minēto skaidrojumu nav iespējams sniegt, lūdzam svītrot minētās projekta normas. | **Ņemts vērā**Projekta normas, kuras aizstāj vārdus "uzņemšanas valsts" ar vārdiem "ostas valsts", ir nepieciešamas, lai uzlabotu juridisko skaidrību un veicinātu konsekvenci ar citos jūrniecības jomas tiesību aktos lietoto terminoloģiju un it īpaši ar esošajiem noteikumiem attiecināto 1974. gada Starptautisko konvenciju par cilvēku dzīvības aizsardzību uz jūras (*SOLAS* konvencija). Noteikumu Nr. 451 11. punktā arī ir norāde tieši uz ostas valsts kontroles kārtību. | 1.4. Aizstāt 2.17. apakšpunktā vārdus "uzņemšanas valsts" ar vārdiem "ostas valsts".1.23. Aizstāt 32. punktā vārdus "uzņemšanas valsts" (attiecīgā locījumā) ar vārdiem "ostas valsts" (attiecīgā locījumā). |
| 1.3. | 5. Izteikt 2.20. apakšpunktu šādā redakcijā:"2.20. būtiski remontdarbi un pārveidojumi – jebkura veida kuģa pārbūve par pasažieru kuģi vai jebkura izmaiņa (izņemto, ja tā ir paredzēta vienīgi, lai sasniegtu augstāku ilgizturības standartu), kuras rezultātā būtiski:[…]"8. Izteikt 6. punktu šādā redakcijā:"6. Noteikumi neattiecas uz:[…]6.1.9. atkrastes iekārtu apkalpošanas kuģi, ko izmanto, lai pārvadātu un uzņemtu rūpniecības nozares darbiniekus, kuri uz šī kuģa neveic darbu, kam ir būtiska nozīme saistībā ar kuģa darbību;[…]6.2.4. atkrastes iekārtu apkalpošanas peldlīdzekļi, ko izmanto, lai pārvadātu un uzņemtu rūpniecības nozares darbiniekus, kuri uz šī peldlīdzekļa neveic darbu, kam ir būtiska nozīme saistībā ar peldlīdzekļa darbību."12. Papildināt noteikumus ar 14.1.3.apakšpunktu šādā redakcijā:"14.1.3. būtiski remontdarbi un pārveidojumi un ar tiem saistītā aprīkojuma uzstādīšana notiek, ievērojot šo noteikumu 14.1.1. un 14.1.2. apakšpunktā minētās prasības;" | Apzināmies, ka projekts izstrādāts, lai pārņemtu Eiropas Parlamenta un Padomes 2017. gada 15. novembra Direktīvas (ES) 2017/2108, ar ko groza Direktīvu 2009/45/EK par pasažieru kuģu drošības noteikumiem un standartiem, (turpmāk – Direktīva) prasības, tomēr uzsveram, ka atbilstoši Līguma par Eiropas Savienības darbību 288. pantam dalībvalstīm, pārņemot direktīvas nacionālajos normatīvajos aktos, nepieciešams sasniegt Direktīvas mērķi. Savukārt dalībvalstis pašas var izvēlēties, kā sasniegt attiecīgo direktīvas mērķi un obligāti nav nepieciešams pārņemt Direktīvas tekstu “vārds vārdā”. Turklāt, pārņemot Direktīvu Latvijas normatīvajos aktos, ir svarīgi ievērot normatīvo aktu izstrādes juridiskās tehnikas prasības. Ievērojot minēto, norādām uz šādiem apsvērumiem:Projekta 5. punktā izteiktajā noteikumu 2.20. apakšpunkta ievaddaļā norādīts, ka būtiski remontdarbi un pārveidojumi ir “jebkura veida kuģa pārbūve par pasažieru kuģi vai jebkura izmaiņa (izņemot, ja tā ir paredzēta vienīgi, lai sasniegtu augstāko ilgizturības standartu), kuras rezultātā būtiski:”.Pirmkārt, norādām, ka no Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” (turpmāk – MKN. 108) 2.2. apakšpunkta izriet, ka projektā izvairās no liekvārdības.Otrkārt, norādām, ka nenorādot konkrētus pārbūves būtiskuma kritērijus praksē dažādi var tikt interpretētas situācijas, kad, piemēram, kuģa izmēru pagarināšana tiek uzskatīta par būtisku, tādējādi pārkāpjot vienlīdzības principu. Treškārt, lai nodrošinātu normas skaidru un nepārprotamu izteiksmi, pieturzīmi iekavas nepieciešams aizstāt ar pieturzīmi komats. Norādām, ka iekavās lietotais teksts padara tiesību normu neskaidru un var sašaurināt vai paplašināt normas tvērumu.Ievērojot minēto, lūdzam precizēt projekta 5. punktu un līdzīgu regulējumu citviet projektā, gan izvairoties no liekvārdības, gan skaidri identificējot būtiskuma kritērijus, tai skaitā arī projekta 7. punktā izteiktajā noteikumu 6.1.9. un 6.2.4. apakšpunktā un projekta 12. punktā izteiktajā noteikumu 14.1.3. apakšpunktā. | **Panākta vienošanās elektroniskajā saskaņošanā**(sk. arī šīs tabulas 1.1. apakšpunktu)Konkrētais gadījums, lietojot vārdu "būtiski", ir dēļ situācijas, kurā nav iespējams precīzi uzskaitīt visus būtiskuma kritērijus vai tos aptveroši nodefinēt, tādēļ būtu jāpieturas tieši pie Direktīvā (ES) 2017/2108 lietotās ģenerālklauzulas "būtiski […]". Par samērā lielu tehnisko nianšu specifiku norāda arī apstāklis, ka Noteikumu Nr. 451 pielikumā tiek lietots vārds "būtiski", un tā izskaidrošana notiek tikai piemērveidīgi.Šāda satura Direktīvas (ES) 2017/2108 pārņemšanai, kura ir mijiedarbībā ar citiem starptautiskajiem jūrniecības normatīvajiem aktiem un standartiem, ir lietderīgi izmantot transponēšanas metodi, nevis pārformulēšanas metodi, lai laika gaitā nenonāktu pie sašaurinātām vai paplašinātām normām nacionālajās tiesībās, salīdzinot ar starptautiskajām tiesībām, kā arī lai pieturētos pie jūrniecībā nostiprinājušās terminoloģijas.Vēršam uzmanību, ka atbilstoši mūsu rīcībā esošajai informācijai Kuģošanas drošības un kuģu izraisītā piesārņojuma novēršanas komitejas (COSS), kas izveidota ar Regulas (EK) Nr. 2099/2002 3. pantu, 46. sanāksmes (04.11.2019) darba kārtībā ir jautājums par Regulas projektu, kurš atvieglotu Direktīvas 2009/45/EK (Direktīvas (ES) 2017/2108) tehnisko noteikumu lasāmību, saskaņotu tos ar 1974. gada Starptautisko konvenciju par cilvēku dzīvības aizsardzību uz jūras (*SOLAS* konvencija), ļautu mobilāk ieviest jaunākās izmaiņas un atceltu dalībvalstīm nepieciešamību transponēt izmaiņas direktīvā. | 1.5. Izteikt 2.20. apakšpunktu šādā redakcijā:"2.20. būtiski remontdarbi un pārveidojumi – jebkura veida kuģa pārbūve par pasažieru kuģi vai jebkura izmaiņa**,** izņemot, ja tā ir paredzēta vienīgi, lai sasniegtu augstāku ilgizturības pakāpi, kuras rezultātā būtiski:[…]"1.8. Izteikt 6. punktu šādā redakcijā:"6. Noteikumi neattiecas uz:[…]6.1.9. atkrastes iekārtu apkalpošanas kuģi, ko izmanto, lai pārvadātu un uzņemtu rūpniecības nozares darbiniekus, kuri uz šī kuģa neveic darbu, kam ir būtiska nozīme saistībā ar kuģa darbību;[…]6.2.4. atkrastes iekārtu apkalpošanas peldlīdzekļi, ko izmanto, lai pārvadātu un uzņemtu rūpniecības nozares darbiniekus, kuri uz šī peldlīdzekļa neveic darbu, kam ir būtiska nozīme saistībā ar peldlīdzekļa darbību."1.12. Papildināt noteikumus ar 14.1.3. apakšpunktu šādā redakcijā:"14.1.3. būtiski remontdarbi un pārveidojumi un ar tiem saistītā aprīkojuma uzstādīšana notiek, ievērojot šo noteikumu 14.1.1. un 14.1.2. apakšpunktā minētās prasības;" |
| 1.4. | 6. Papildināt noteikumus ar 2.21., 2.22., 2.23. un 2.24. apakšpunktu šādā redakcijā:"[…]2.23. uzliesmošanas standarttests – tests, kura laikā attiecīgo starpsienu vai klāju paraugus testēšanas krāsnī pakļauj temperatūrām, kas aptuveni atbilst standarta laika-temperatūras līknei, saskaņā ar *IMO* 2010. gada 3. decembra Rezolūcijā MSC 307(88) ietverto Starptautisko kodeksu par ugunsdrošības testu metožu piemērošanu (FTP kodekss);2.24. Kodekss par nebojāta kuģa noturību – *IMO* 1993. gada 4. novembra Rezolūcijā A.749(18) ietvertais "Kodekss par nebojāta kuģa noturību visu veidu kuģiem, uz kuriem attiecas *IMO* tiesību instrumenti" vai *IMO* 2008. gada 4. decembra Rezolūcijā MSC.267(85) ietvertais "2008. gada Starptautiskais kodekss par nebojāta kuģa noturību"."8. Izteikt 6. punktu šādā redakcijā:"[…]6.1.4. kuģi, kuri nav būvēti no tērauda vai līdzvērtīga materiāla un uz kuriem neattiecas ātrgaitas pasažieru kuģiem noteiktās prasības (1994. gada Ātrgaitas kuģu kodekss vai 2000. gada Ātrgaitas kuģu kodekss) vai prasības, kas noteiktas kuģiem ar dinamisko cēlējspēku (*IMO* 1977. gada 14. novembra Rezolūcija A.373 (X));[…]" | Projektā daudzviet, piemēram, projekta 6. un 7. punktā, norādītas atsauces uz starptautiskiem jūrniecības dokumentiem, kuru juridiski saistošais spēks nav viennozīmīgi skaidrs. Uzsveram, ka atbilstoši Latvijas Republikas Satversmes 4. un 90. pantam normatīvā akta tekstam jābūt brīvi pieejamam latviešu valodā, lai tas būtu saistošs privātpersonām. Ievērojot minēto, lūdzam sniegt izvērstu skaidrojumu, kā tiek nodrošināta projekta atbilstība Latvijas Republikas Satversmes 4. un 90. panta prasībām, nepieciešamības gadījumā veicot attiecīgas darbības. | **Ņemts vērā**Šobrīd latviešu valodābrīvi pieejami ir šādi Noteikumos Nr. 451 minētie starptautiskie jūrniecības dokumenti:[1] Starptautiskais ugunsdrošības sistēmu kodekss (*IMO 2000. gada 5. decembra Rezolūcija MSC.98(73)):*[*https://vvc.gov.lv/index.php?route=product/search&search=Fire%20SAfety%20systems&category\_id=60&sub\_category=true&description=true*](https://vvc.gov.lv/index.php?route=product/search&search=Fire%20SAfety%20systems&category_id=60&sub_category=true&description=true)[2] Starptautiskais kodekss par ugunsdrošības testu metožu piemērošanu *(IMO 1996. gada 5. decembra Rezolūcija MSC.61(67))*: <https://vvc.gov.lv/index.php?route=product/search&search=fire%20test%20proced&category_id=60&sub_category=true&description=true>.Projektā minētos starptautiskos jūrniecības dokumentus plānots pieteikt tulkošanai Valsts valodas centram 2020. gadā. Vienlaikus vēršam uzmanību uz citiem būtiskiem aspektiem šajā sakarā, no kuriem katrs savā veidā var atstāt ietekmi uz dokumentu iztulkošanu un būtu ņemams vērā Tieslietu ministrijas iebilduma sakarā:[1] liels tulkojamo dokumentu apjoms un ekspertu noslodze;[2] Šīs tabulas 1.3. apakšpunktā minētais Regulas projekts, kurš aizstās Direktīvas 2009/45/EK I-III pielikumu;[3] Latvijā pašlaik nav kuģu, kam Noteikumi Nr.451 būtu piemērojami.  | Viss projekts |
| 1.5. | 6. Papildināt noteikumus ar 2.21., 2.22., 2.23. un 2.24. apakšpunktu šādā redakcijā:"[…]2.23. uzliesmošanas standarttests – tests, kura laikā attiecīgo starpsienu vai klāju paraugus testēšanas krāsnī pakļauj temperatūrām, kas aptuveni atbilst standarta laika-temperatūras līknei, saskaņā ar *IMO* 2010. gada 3. decembra Rezolūcijā MSC 307(88) ietverto Starptautisko kodeksu par ugunsdrošības testu metožu piemērošanu (FTP kodekss);[…]" | Projekta 6. punktā izteiktajā noteikumu 2.23. apakšpunktā norādīts, ka temperatūrām testēšanas krāsnī aptuveni jāatbilst standarta laika temperatūras līknei. Vēršam uzmanību, kā vārds “aptuveni” ir subjektīvs. Attiecīgi lūdzam precizēt minēto normu, norādot pieļaujamās temperatūras robežas. | **Ņemts vērā** | 1.6. Papildināt noteikumus ar 2.21., 2.22. un 2.23. apakšpunktu šādā redakcijā:"[…]2.23. uzliesmošanas standarttests – *IMO* 2010. gada 3. decembra Rezolūcijā MSC 307(88) ietvertajā Starptautiskajā kodeksā par ugunsdrošības testu metožu piemērošanu (FTP kodekss) noteiktais uzliesmošanas standarttests." |
| 2. | 6. Papildināt noteikumus ar 2.21., 2.22., 2.23. un 2.24. apakšpunktu šādā redakcijā:"[…]2.24. Kodekss par nebojāta kuģa noturību – *IMO* 1993. gada 4. novembra Rezolūcijā A.749(18) ietvertais "Kodekss par nebojāta kuģa noturību visu veidu kuģiem, uz kuriem attiecas *IMO* tiesību instrumenti" vai *IMO* 2008. gada 4. decembra Rezolūcijā MSC.267(85) ietvertais "2008. gada Starptautiskais kodekss par nebojāta kuģa noturību"." | Nav saprotams, kāpēc projekta 6. punktā izteiktajā noteikumu 2.24. apakšpunktā jāskaidro termins “Kodekss par nebojāta kuģa noturību”, ja noteikumos vai projektā citviet minētais termins nav lietots. Attiecīgi lūdzam svītrot minēto normu. | **Ņemts vērā** | 2.24.apakšpunkts svītrots.1.27. Papildināt 1. pielikuma saturu aiz vārdiem un skaitļiem "REZOLŪCIJU MSC.216(82)" ar vārdiem un skaitļiem "un REZOLŪCIJU MSC.267(85)".1.28. Papildināt 1. pielikuma II-1 nodaļas B-1 daļu ar trešo teikumu šādā redakcijā:"Kuģi, kas būvēti 2010. gada 1. jūlijā vai vēlāk – piemēro Rezolūciju MSC.267(85)." |
| 3. | 8. Izteikt 6. punktu šādā redakcijā:"6. Noteikumi neattiecas uz:6.1. šādiem pasažieru kuģiem:[…]6.1.2. burukuģi, kas ir kuģi, kuru kustību nodrošina ar burām, pat tad ja tiem ir uzstādīts mehānisks dzinējs izmantošanai par palīgiekārtu un ārkārtas situācijām;6.1.3. kuģi, kuru kustību nenodrošina mehāniski līdzekļi;[…]" | Uzskatām, ka projekta 7. punktā izteiktais noteikumu 6.1.2. un 6.1.3. apakšpunkts ir apvienojami, jo minētajās normās pieminētie kuģi ir kuģi, kuru kustību nenodrošina mehāniski līdzekļi. Uzsveram, ka saskaņā ar MKN. 108 3.3. apakšpunktu “normatīvā akta projektā neietver normas, kas dublē pašā normatīvā akta projektā ietverto normatīvo regulējumu”. Ievērojot minēto, lūdzam novērst projekta norma dublēšanos. | **Panākta vienošanās elektroniskajā saskaņošanā**Nevar apvienot šos punktus, jo ir atšķirība starp burukuģi un kuģi, kura kustību nenodrošina mehāniski līdzekļi. Tieši burukuģim ir atļauta mehāniskā dzinēja kā palīgiekārtas izmantošana, bet citiem kuģiem - nē, piemēram, ja kuģa kustība tiek nodrošināta ar airiem, šim kuģim nedrīkst būt uzstādīts mehāniskais dzinējs kā palīgiekārta, lai uz to attiektos izņēmums.Vienlaikus vēršam uzmanību, ka Eiropas Komisijas jūrniecības jomas auditos vai Eiropas Jūras drošības aģentūras vizītēs tiek izteikti iebildumi par atšķirīgas terminoloģijas, klasifikācijas lietošanu, ieviešot direktīvas. | 1.8. Izteikt 6. punktu šādā redakcijā:"6. Noteikumi neattiecas uz:6.1. šādiem pasažieru kuģiem:[…]6.1.2. burukuģi, kas ir kuģi, kuru kustību nodrošina ar burām, pat tad ja tiem ir uzstādīts mehānisks dzinējs izmantošanai par palīgiekārtu un ārkārtas situācijām;6.1.3. kuģi, kuru kustību nenodrošina mehāniski līdzekļi;[…]" |
| 4. | 8. Izteikt 6. punktu šādā redakcijā:"6. Noteikumi neattiecas uz:6.1. šādiem pasažieru kuģiem:[…]6.1.5. primitīvas konstrukcijas koka kuģi;[…]" | Nav saprotams, kurā brīdī projekta 7. punktā izteiktajā noteikumu 6.1.5. apakšpunktā norādītie kuģi vairs nav uzskatāmi par primitīvas konstrukcijas koka kuģiem. Proti, vārdu savienojums “primitīva konstrukcija” nav viennozīmīgs un praksē var tikt piemērots nevienveidīgi. Ievērojot minēto, lūdzam sniegt skaidrojumu par minētā vārdu savienojuma tvērumu, nepieciešamības gadījumā papildinot projektu.  | **Ņemts vērā**Neatreferētā vārdkopa “primitīvas konstrukcijas koka kuģi” tiek plaši lietota dažādos starptautiskajos jūrniecības normatīvajos aktos (piemēram, 1978. gada Starptautiskā konvencija par jūrnieku sagatavošanu un diplomēšanu, kā arī sardzes pildīšanu, 1974. gada Starptautiskā konvencija par cilvēku dzīvības aizsardzību uz jūras (SOLAS konvencija)), kā arī pārņemamajā Direktīvā (ES) 2017/2108. Ar šādiem kuģiem ir vispārpieņemts saprast tradicionāli būvētus vēsturiskus kuģus (piemēram, dou un džonkas laivas), un projektā vēlams nesniegt definīciju, atstājot to piemērošanas praksei. Vienlaikus jāņem vērā, ka šādu kuģu identifikācija nenotiek, vadoties no šiem noteikumiem, bet tā notiek kuģa būvniecības stadijā un kuģim izsniedzot kuģa dokumentus (apliecības). | 1.8. Izteikt 6. punktu šādā redakcijā:"6. Noteikumi neattiecas uz:6.1. šādiem pasažieru kuģiem:[…]6.1.5. primitīvas konstrukcijas koka kuģi;[…]" |
| 5. | 8. Izteikt 6. punktu šādā redakcijā:"6. Noteikumi neattiecas uz:6.1. šādiem pasažieru kuģiem:[…]6.1.6. tradicionālie kuģi, kas ir jebkura veida vēsturiski pasažieru kuģi, kas konstruēti pirms 1965. gada, vai to kopijas, kas būvētas galvenokārt no oriģinālajiem materiāliem, ieskaitot tradicionālo amatu un kuģošanas veicināšanai un popularizēšanai paredzētos kuģus, kas kopā kalpo kā funkcionējoši kultūras pieminekļi, kurus ekspluatē saskaņā ar tradicionālajiem kuģošanas principiem un paņēmieniem;[…]" | Nav saprotams, kas projekta 7. punktā izteiktajā noteikumu 6.1.6. apakšpunktā uzskatāms par “tradicionālajiem kuģošanas principiem un paņēmieniem”. Attiecīgi lūdzam skaidrot minētā vārdu savienojuma tvērumu, nepieciešamības gadījumā papildinot projektu. | **Ņemts vērā**Ar tradicionālajiem kuģošanas principiem un paņēmieniem ir vispārpieņemts saprast kuģa vadīšanu (kuģošanu, navigāciju), izmantojot metodes un paņēmienus, kuri tika piekopti attiecīgajā vēsturiskajā kuģa izmantošanas laikmetā. | 1.8. Izteikt 6. punktu šādā redakcijā:"6. Noteikumi neattiecas uz:6.1. šādiem pasažieru kuģiem:[…]6.1.6. tradicionālie kuģi, kas ir jebkura veida vēsturiski pasažieru kuģi, kas konstruēti pirms 1965. gada, vai to kopijas, kas būvētas galvenokārt no oriģinālajiem materiāliem, ieskaitot tradicionālo amatu un kuģošanas veicināšanai un popularizēšanai paredzētos kuģus, kas kopā kalpo kā funkcionējoši kultūras pieminekļi, kurus ekspluatē saskaņā ar tradicionālajiem kuģošanas principiem un paņēmieniem;[…]" |
| 6. | 8. Izteikt 6. punktu šādā redakcijā:"6. Noteikumi neattiecas uz:6.1. šādiem pasažieru kuģiem:[…]6.1.7. atpūtas jahtas, ja tās netiek izmantotas komercdarbībai, neatkarīgi no piedziņas veida;[…]6.2. šādiem ātrgaitas pasažieru kuģiem:[…]6.2.2. atpūtas kuģi, ja tie netiek izmantoti komercdarbībai, neatkarīgi no piedziņas veida;[…]" | Lai izvairītos no liekvārdības, lūdzam projekta 7. punktā izteiktajā noteikumu 6.1.7. apakšpunktā norādītajā vārdu savienojumā “atpūtas jahtām, ja tās netiek izmantotas komercdarbībai” svītrot vārdu “atpūtas”. Līdzīgi lūdzam precizēt arī projekta 7. punktā izteikto noteikumu 6.2.2. apakšpunktu. | **Panākta vienošanās elektroniskajā saskaņošanā**Vārda "atpūtas" lietošana ir būtiska, jo Direktīva (ES) 2017/2108 nosaka izņēmumu tieši jahtām un kuģiem ar diviem raksturlielumiem – ir paredzēti izklaides (atpūtas) braucieniem un netiek izmantoti komercdarbībai. Šāds jahtu un kuģu raksturojums ir saskaņā ar 1974. gada Starptautisko konvenciju par cilvēku dzīvības aizsardzību uz jūras (SOLAS konvencija), Starptautisko drošas kuģu ekspluatācijas un piesārņošanas novēršanas vadības kodeksu (IMO 1993. gada 4. novembra Rezolūcija A.741(18)) u.c. Lai termini "jahta" un "kuģis" neasociētos ar to plašo nozīmi, tie uzreiz tiek papildināti ar vienu no raksturlielumiem "atpūtas".Arī citos normatīvajos aktos tiek lietoti termini "izklaides, izpriecu, atpūtas" jahta un kuģis (Regula (EK) Nr. 336/2006, Jūras kodekss).Vienlaikus vēršam uzmanību, ka dažādos Eiropas Komisijas jūrniecības jomas auditos vai Eiropas Jūras drošības aģentūras vizītēs tiek izteikti iebildumi par atšķirīgas terminoloģijas, klasifikācijas lietošanu, ieviešot direktīvas. | 1.8. Izteikt 6. punktu šādā redakcijā:"6. Noteikumi neattiecas uz:6.1. šādiem pasažieru kuģiem:[…]6.1.7. atpūtas jahtas, ja tās netiek izmantotas komercdarbībai, neatkarīgi no piedziņas veida;[…]6.2. šādiem ātrgaitas pasažieru kuģiem:[…]6.2.2. atpūtas kuģi, ja tie netiek izmantoti komercdarbībai, neatkarīgi no piedziņas veida;[…]" |
| 7. | 9. Izteikt II. nodaļu šādā redakcijā:"[…]9. Latvijas Jūras administrācija:9.1. izveido un atjauno Latvijas Republikas jurisdikcijā esošo kuģošanas rajonu sarakstu;9.2. nosaka vistuvāk tās krasta līnijai esošā kuģošanas rajona iekšējo robežu;9.3. kuģošanas rajonu sarakstu publicē tīmekļa vietnē www.lja.lv;9.4. dara zināmu Eiropas Komisijai kuģošanas rajonu saraksta atrašanās vietu un to, kad sarakstā ir veiktas izmaiņas."13. Papildināt noteikumus ar 15.1 punktu šādā redakcijā:"15.1 Pirms esošie Latvijas C un D klases pasažieru kuģi uzsāk veikt regulārus vietējos reisus ostas valstī, Kuģošanas drošības inspekcija vienojas ar ostas valsti par drošības prasībām." | Projekta 9. punktā izteiktajā 9.1. apakšpunktā norādīt kuģošanas rajonu saraksta izveidošanas un atjaunošanas biežumu, tādējādi nodrošinot minētā pienākuma īstenošanu praksē. Līdzīgi lūdzam precizēt arī pārējās minētās projekta vienības apakšpunktus, norādot pienākuma īstenošanas termiņu. Minētais attiecas arī uz projekta 13. punktā izteikto noteikumu 15.1 punktu. | **Panākta vienošanās elektroniskajā saskaņošanā**Kuģošanas rajonu saraksta un kuģošanas rajona iekšējo robežu noteikšana ir atkarīga no:1) zīmīgu viļņu augstuma, kas ir noteikts ar likumu "Par Līgumu par speciālām stabilitātes prasībām ro-ro tipa pasažieru kuģiem, kas saskaņā ar grafiku veic regulārus reisus starp vai uz, vai no noteiktām ostām ziemeļrietumu Eiropā un Baltijas jūrā (Stokholmas līgums, 1996)";2) ostu robežām, kuras ir noteiktas ar Ministru kabineta noteikumiem;3) krasta līnijas, kuras mērījumi ir Latvijas Ģeotelpiskās informācijas aģentūras kompetencē.Ņemot vērā iepriekš minēto, nav iespējams paredzēt darbību biežumu un termiņus. VAS "Latvijas Jūras administrācija" savus pienākumus veiks pēc nepieciešamības un nekavējoties.Projekta 13. punktā paredzēt un noteikt termiņu nav iespējams, jo saskaņošanas procesā ir iesaistīta cita ostas valsts, kurai šie noteikumi nav saistoši. | 1.9. Izteikt II. nodaļu šādā redakcijā:"[…]9. Latvijas Jūras administrācija:9.1. izveido un atjauno Latvijas Republikas jurisdikcijā esošo kuģošanas rajonu sarakstu;9.2. nosaka vistuvāk tās krasta līnijai esošā kuģošanas rajona iekšējo robežu;9.3. kuģošanas rajonu sarakstu publicē tīmekļa vietnē www.lja.lv;9.4. dara zināmu Eiropas Komisijai kuģošanas rajonu saraksta atrašanās vietu un to, kad sarakstā ir veiktas izmaiņas."1.13. Papildināt noteikumus ar 15.1 punktu šādā redakcijā:"15.1 Pirms esošie Latvijas C un D klases pasažieru kuģi uzsāk veikt regulārus vietējos reisus ostas valstī, Kuģošanas drošības inspekcija vienojas ar ostas valsti par drošības prasībām." |
| 8. | 9. Izteikt II. nodaļu šādā redakcijā:"[…]9. Latvijas Jūras administrācija:[…]9.4. dara zināmu Eiropas Komisijai kuģošanas rajonu saraksta atrašanās vietu un to, kad sarakstā ir veiktas izmaiņas." | Projekta 9. punktā izteiktajā noteikumu 9.4. apakšpunktā ietverts Latvijas Jūras administrācijas pienākums pret Eiropas Komisiju, kas tieši neskar privātpersonas. Attiecīgi minētais regulējums obligāti nav ārējā normatīvā aktā ietverams jautājums. Ievērojot minēto, lūdzam izvērtēt, vai minētā norma saglabājam informatīviem nolūkiem vai svītrojama. | **Ņemts vērā** Direktīvas (ES) 2017/2108 1. panta 3. punkts nosaka, ka Eiropas Komisijai jādara zināma jūras rajonu saraksta atrašanās vieta un veiktās izmaiņas tajā. Ņemot vērā, ka Direktīvas (ES) 2017/2108 prasība paredz vairākkārtēju tās piemērošanu, kompetentā subjekta, kuram nosakāms šāds pienākums, noteikšanu, šāda pienākumu uzliekoša materiālā tiesību norma projektā būtu atstājama. Šī norma attiecībās starp valsti un privātpersonu faktiski nosaka valsts pienākumu nodrošināt privātpersonām pieejamu un uzraugāmu informācijas publicitāti. Šādas normas ir arī citos normatīvajos aktos, piemēram, Ministru kabineta 2012. gada 15. maija noteikumu Nr. 339 “Noteikumi par ostu formalitātēm” 19. punkts. | 1.9. Izteikt II. nodaļu šādā redakcijā:"[…]9. Latvijas Jūras administrācija:[…]9.4. dara zināmu Eiropas Komisijai kuģošanas rajonu saraksta atrašanās vietu un to, kad sarakstā ir veiktas izmaiņas." |
| 9. | 15. Papildināt noteikumus ar 18.1 punktu šādā redakcijā:"18.1 Kuģi, kas būvēti no līdzvērtīga materiāla pirms 2017. gada 20. decembra, atbilst šo noteikumu prasībām līdz 2025. gada 22. decembrim." | Atbilstoši MKN. 108 115. punktam projekta 15. punkts ir noslēguma jautājums. Attiecīgi lūdzam precizēt projekta 15. punktā ietvertā regulējuma izvietojumu noteikumos. | **Ņemts vērā** | 1.24. Papildināt noteikumus ar 34. punktu šādā redakcijā:"34. Kuģu, kas būvēti no līdzvērtīga materiāla pirms 2017. gada 20. decembra, atbilstība šo noteikumu prasībām jānodrošina ne vēlāk kā no 2025. gada 23. decembra." |
| 10. | Noteikumu 1. pielikums "Drošības prasības attiecībā uz jauniem un esošiem pasažieru kuģiem, kas veic vietējos reisus" | Izvērtēt noteikumu 1. pielikuma nosaukumu saistībā ar projekta 20. un 21. punktā ietvertajiem noteikumu grozījumiem, nepieciešamības gadījumā papildinot projektu. | **Ņemts vērā** | 1.26. Svītrot 1. pielikuma nosaukumā vārdus "jauniem un esošiem". |
| 11. | Anotācijas V sadaļa | Saistībā ar projektā ietvertajām atsaucēm uz Eiropas Savienības regulu un starptautiskajiem dokumentiem lūdzam papildināt projekta anotācijas V sadaļu atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 55.–58. punktam. | **Panākta vienošanās elektroniskajā saskaņošanā**Projektā minētās saistības, kas izriet no citiem starptautiskiem jūrniecības dokumentiem, Latvija jau ir uzņēmusies un pilda. Ar Direktīvas (ES) 2017/2108 pārņemšanu visas šīs saistības vienkārši tiek attiecinātas uz citu subjektu loku, proti, pasažieru kuģiem, kuri neveic starptautiskos reisus. | Anotācijas V sadaļas 3. punkts papildināts ar šādu aprakstu:"Projektā minētās saistības, kas izriet no citiem starptautiskiem jūrniecības dokumentiem, Latvija jau ir uzņēmusies un pilda. Ar Direktīvas (ES) 2017/2108 pārņemšanu visas šīs saistības vienkārši tiek attiecinātas uz citu subjektu loku, proti, pasažieru kuģiem, kuri veic vietējos reisus, nevis starptautiskos reisus." |

|  |
| --- |
| **Vides aizsardzības un reģionālās attīstības ministrija** |
| 12. | Anotācijas I sadaļas 2. punkts | Ministru kabineta 2011. gada 14. jūnija noteikumi Nr.451 “Noteikumi par drošības prasībām vietējos reisos iesaistītiem pasažieru kuģiem” satur norādi par kārtību, kādā tiek izsniegtas pasažieru kuģu drošības apliecības. Ņemot vērā, ka šis valsts pārvaldes pakalpojums nav identificēts un definēts, lūdzam saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 14.4. apakšpunktu anotācijas I sadaļas 2. punktā norādīt minētā valsts pārvaldes pakalpojuma nosaukumu un tā sniegšanas kanālus. Pakalpojuma nosaukumu lūdzam veidot atbilstoši VARAM izstrādātajiem un 2019. gada 10. aprīlī apstiprinātajiem metodiskajiem ieteikumiem “Metodiskie ieteikumi valsts pārvaldes pakalpojumu pārvaldībai”, savukārt pakalpojuma pieprasīšanas un saņemšanas kanāli, saskaņā ar Ministru kabineta 2017. gada 4. jūlija noteikumu Nr.399 “Valsts pārvaldes pakalpojumu uzskaites, kvalitātes kontroles un sniegšanas kārtība” 17. punktu, iedalāmi klātienes un neklātienes kanālos. Neklātienes kanāli iedalāmi elektroniskos, telefoniskos un pasta starpniecības kanālos. | **Ņemts vērā** | Anotācijas I sadaļas 2. punkts papildināts ar šādu aprakstu:"Noteikumi un ar projektu saistītie grozījumi satur valsts akciju sabiedrības "Latvijas Jūras administrācija" un klasifikācijas sabiedrību (atzīto organizāciju) (sk. sarakstu –https://www.lja.lv/kugu-registrs/atzito-klasifikaciju-sabiedribu-saraksts/atzito-klasifikacijas-sabiedribu-saraksts) sniegto pakalpojumu "Vietējos reisos iesaistītā pasažieru kuģa un ātrgaitas pasažieru kuģa drošības apliecības un darbības atļaujas saņemšana". Minētā pakalpojuma pieprasīšanai ir iespējams izmantot klātienes un neklātienes kanālu, proti, iesniegumu par pakalpojuma pieprasīšanu var iesniegt klātienē, elektroniski, parakstot ar drošu elektronisko parakstu, vai, izmantojot pasta starpniecību. Savukārt minētā pakalpojuma saņemšanai ir izveidots klātienes kanāls – apliecības un darbības atļaujas saņemšana notiek klātienē pie pakalpojuma sniedzēja vai inspicēšanas vietā.Pakalpojuma pieprasīšanai un saņemšanai nav plānots izveidot jaunas informācijas un komunikācijas tehnoloģiju sistēmas vai pilnveidot esošās, jo tas šobrīd nav lietderīgi – kopš 2011. gada 29. jūnija, kad stājās spēkā noteikumi, Latvijas Kuģu reģistrā nav reģistrēts kuģis, uz kuru būtu attiecināmi šie noteikumi.Pēc projekta spēkā stāšanās minētā pakalpojuma apraksts tiks ievietots pakalpojumu katalogā." |
| 13. | Anotācijas I sadaļas 2. punkts | Ņemot vērā, ka idenfiticētais pakalpojums “pasažieru kuģu drošības apliecības saņemšana” nav aprakstīts portālā Latvija.lv, lūdzam pēc Ministru kabineta “Grozījumi Ministru kabineta 2011. gada 14. jūnija noteikumos Nr.451 “Noteikumi par drošības prasībām vietējos reisos iesaistītiem pasažieru kuģiem”” (VSS-871) spēkā stāšanās nodrošināt pakalpojuma aprakstīšanu un publicēšanu valsts pārvaldes pakalpojumu portālā Latvija.lv, iekļaujot Ministru kabineta 2017. gada 4. jūlija noteikumu Nr. 399 “Valsts pārvaldes pakalpojumu uzskaites, kvalitātes kontroles un sniegšanas kārtība” 9. punktā minēto informāciju par pakalpojumu. | **Ņemts vērā** | Anotācijas I sadaļas 2. punkts papildināts ar šādu aprakstu:"Noteikumi un ar projektu saistītie grozījumi satur valsts akciju sabiedrības "Latvijas Jūras administrācija" un klasifikācijas sabiedrību (atzīto organizāciju) (sk. sarakstu –https://www.lja.lv/kugu-registrs/atzito-klasifikaciju-sabiedribu-saraksts/atzito-klasifikacijas-sabiedribu-saraksts) sniegto pakalpojumu "Vietējos reisos iesaistītā pasažieru kuģa un ātrgaitas pasažieru kuģa drošības apliecības un darbības atļaujas saņemšana". Minētā pakalpojuma pieprasīšanai ir iespējams izmantot klātienes un neklātienes kanālu, proti, iesniegumu par pakalpojuma pieprasīšanu var iesniegt klātienē, elektroniski, parakstot ar drošu elektronisko parakstu, vai, izmantojot pasta starpniecību. Savukārt minētā pakalpojuma saņemšanai ir izveidots klātienes kanāls – apliecības un darbības atļaujas saņemšana notiek klātienē pie pakalpojuma sniedzēja vai inspicēšanas vietā.Pakalpojuma pieprasīšanai un saņemšanai nav plānots izveidot jaunas informācijas un komunikācijas tehnoloģiju sistēmas vai pilnveidot esošās, jo tas šobrīd nav lietderīgi – kopš 2011. gada 29. jūnija, kad stājās spēkā noteikumi, Latvijas Kuģu reģistrā nav reģistrēts kuģis, uz kuru būtu attiecināmi šie noteikumi.Pēc projekta spēkā stāšanās minētā pakalpojuma apraksts tiks ievietots pakalpojumu katalogā." |

Atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (paraksts)

Laima Rituma

Satiksmes ministrijas

Jūrlietu departamenta direktore

67028198, laima.rituma@sam.gov.lv

Viesturs Ruško

VAS “Latvijas Jūras administrācija”

juriskonsults

67062127, viesturs.rusko@lja.lv